**Zmluva o nájme nebytových priestorov č. 01/2013**

 (v ďalšom texte len ,,zmluva“)

uzatvorená podľa zákona č. 116/1990 Zb. o nájme a podnájme nebytových priestorov v znení neskorších predpisov, zákona č. 446/2001 Z. z. o majetku vyšších územných celkov v znení neskorších predpisov a Zásadami hospodárenia a nakladania s majetkom Žilinského samosprávneho kraja v znení neskorších dodatkov.

**medzi zmluvnými stranami:**

**Prenajímateľ**: **Gymnázium**

Sídlo: Ľ. Štúra 35, 023 54 Turzovka

Štat. orgán: Mgr. Eva Lejtrichová, riaditeľ

IČO: 160849

 Bankové spojenie: Dexia banka, č. ú.: 7746723100/5600

Zriaďovateľ a vlastník majetku: Žilinský samosprávny kraj, Komenského 48, 011 09 Žilina

 (ďalej len *„prenajímateľ*“)

a

**Nájomca:** Jarmila Tabačíková

Sídlo: Kornica 197, 023 22 Klokočov

Štat. orgán/zastúp.: Jarmila Tabačíková – Kornica 197, Klokočov

IČO: 41074491

DIČ: 1042869300

Bankové spojenie: Slovenská sporiteľňa, a. s. Čadca

Zapísaný v registri: *podnikateľ - živnostenský register Obvodného
 úradu Čadca, odbor živnostenského podnikania, číslo*

 *živnost. reg. 520-15973*, (ďalej len *„nájomca“)*

**Článok I.**

**Úvodné ustanovenia**

1. Žilinský samosprávny kraj (ďalej len „ŽSK“) je vlastníkom nehnuteľnosti -Gymnázium súp. číslo 35, postavenej na pozemku parc. KN-C č. 291/1 nachádzajúcej sa v k. ú. Čadca,  zapísaná na liste vlastníctva č. 8202, ktorý je vedený Katastrálnym úradom Čadca, Správou katastra Čadca.

2. Prenajímateľ je správcom nehnuteľnosti uvedenej v odseku 1 tohto článku a podľa Zásad hospodárenia a nakladania s majetkom ŽSK je oprávnený ho (alebo jeho časť) so súhlasom zriaďovateľa (vlastníka) prenechať do nájmu.

**Článok II.**

**Predmet nájmu**

**1**. Prenajímateľ prenecháva a nájomca preberá do nájmu nebytové priestory nachádzajúce sa v budove Gymnázia, Ľ. Štúra 35, 023 54 Turzovka postavenej na parcele č. KN 291/1, ktoré sú zapísané v katastri nehnuteľností Správa katastra Čadca pre katastrálne územie Turzovka na LV č. 8202, priestor o výmere 4 m2.

Celková výmera prenajatých nebytových priestorov je 4 m2.

 (ďalejv texte zmluvy len „predmet nájmu“ alebo „nebytový priestor“).

**2**. Situačné umiestnenie predmetu nájmu je vyznačené v snímke (náčrte), ktorá je neoddeliteľnou prílohou č. 1 tejto zmluvy.

**Článok III.**

 **Účel nájmu**

Nájomca je oprávnený predmet nájmu využívať za účelom predaja doporučeného sortimentu schváleného RÚVZ vyplývajúcu z jeho oprávnenia na výkon podnikateľskej činnosti - stánkový predaj, kúpa tovaru na účely jeho predaja konečnému spotrebiteľovi (maloobchod) podľa výpisu z obchodného registra, ktorý tvorí neoddeliteľnú prílohu č. 2 tejto zmluvy.

  **Článok IV.**

 **Doba nájmu**

Nájomná zmluva sa uzatvára na dobu určitú – 10 mesiacov v čase školského vyučovania odo dňa nadobudnutia účinnosti tejto zmluvy.

 **Článok V.
 Prevzatie a odovzdanie predmetu nájmu**

1. Zmluvné strany sú povinné ku dňu začatia doby nájmu spísať protokol o stave predmetu nájmu.
2. Ak nebolo dohodnuté inak, nájomca je povinný k dátumu skončenia tejto zmluvy nebytový
priestor vypratať a protokolárne odovzdať predmet nájmu prenajímateľovi v stave v akom
ho prevzal s prihliadnutím na obvyklé opotrebenie.
3. Ak nebolo dohodnuté inak, nájomca je povinný uhradiť prenajímateľovi všetky náklady na
uvedenie predmetu nájmu do stavu v  akom ho nájomca prevzal s prihliadnutím na obvyklé
opotrebenie.

 **Článok VI.**

**Nájomné a platobné podmienky**

1. Zmluvné strany sa dohodli, že za užívanie predmetu nájmu uhradí nájomca prenajímateľovi dohodnuté nájomné – **9,50 €**/ m2 za jeden rok (slovom: deväť Eur 50 centov). Celkové nájomné za prenajaté nebytové priestory uvedené v čl. I. bode l. predstavuje za 10 mesiacov **32,00 €** (slovom: tridsaťdva Eur).
2. Nájomca sa zaväzuje platiť ročné nájomné vo výške 32,00 €**.** Zmluvné strany sa dohodli, že nájomné bude nájomca uhrádzať bezhotovostným prevodom prenajímateľovi do 10 dní po uplynutí príslušného obdobia prenájmu, t. j. 10 mesiacov vo výške 32,00 € na číslo účtu prenajímateľa 7746723100 vedený v Dexia banke Čadca, variabilný symbol 012013, konštantný symbol 0308, alebo v hotovosti priamo do pokladne školy.

1. Zmluvné strany sa dohodli, že prenajímateľ je oprávnený dohodnuté nájomné jednostranne zvýšiť z dôvodu rastu spotrebiteľských cien (inflácie) až do výšky zodpovedajúceho indexu rastu spotrebiteľských cien za uplynulý kalendárny rok na základe každoročného vyhlásenia Štatistického úradu SR. Prenajímateľ je povinný písomne informovať nájomcu o zvýšení nájomného. Zvýšené nájomné je záväzné pre nájomcu od nasledujúceho kalendárneho mesiaca po doručení písomného oznámenia nájomcovi zo strany prenajímateľa. Takto jednorázovo zvýšiť nájomné môže prenajímateľ najskôr od 01.01.2013.
2. Ak nájomca neuhradí nájomné podľa tohto článku riadne (v stanovenej výške a včas), je povinný zaplatiť úrok z omeškania vo výške podľa § 3 nariadenia Vlády SR č. 87/1995 Z. z., ktorým sa vykonávajú niektoré ustanovenia Občianskeho zákonníka v platnom znení.

**Článok VII.
Úhrada za služby spojené s nájmom a platobné podmienky**

**1**. Zmluvné strany sa dohodli, že nájomca nebude prenajímateľovi platiť za služby z toho dôvodu, lebo  priestor je nevykurovaný, bez elektrickej energie a vody.

 **Článok VIII.**

 **Sankcie**

V prípade, že nájomca si nesplní povinnosť riadne a včas zaplatiť nájomné alebo úhradu za služby spojené s nájmom, je prenajímateľ oprávnený požadovať od neho zaplatenie zmluvnej pokuty vo výške 0,08 % z dlžnej sumy za každý deň omeškania až do zaplatenia. Zaplatením zmluvnej pokuty nie je dotknutý nárok prenajímateľa na náhradu škody, ktorej sa môže prenajímateľ domáhať bez ohľadu na výšku zaplatenej zmluvnej pokuty. Zaplatením zmluvnej pokuty nezaniká nájomcovi povinnosť platiť úrok z omeškania vo výške podľa platných právnych predpisov a povinnosť plnenia podľa tejto zmluvy, ak sa strany nedohodnú inak.

**Článok IX.**

**Práva a povinnosti zmluvných** **strán**

**1. Na strane prenajímateľa:**

1. povinnosť odovzdať predmet nájmu uvedený v článku II v stave spôsobilom na užívanie na dojednaný účel,
2. právo vykonávať poverenými osobami, či nájomca užíva predmet nájmu riadnym spôsobom v súlade s dohodnutými podmienkami tejto zmluvy a všeobecne záväznými právnymi predpismi a za týmto účelom je oprávnený vyžadovať prístup do predmetu nájmu.

**2.** **Na strane nájomcu:**

1. povinnosť užívať predmet nájmu len na účel dohodnutý touto zmluvou,
2. povinnosť platiť prenajímateľovi dohodnuté nájomné a úhradu za služby spojené s nájmom riadne a včas v termíne splatnosti,
3. povinnosť užívať predmet nájmu s riadnou starostlivosťou tak, aby nedošlo k jeho poškodeniu,
4. povinnosť zabezpečiť na vlastné náklady obvyklé udržiavanie predmetu nájmu, najmä udržiavať čistotu,
5. povinnosť vopred prerokovať s prenajímateľom akékoľvek úpravy a opravy predmetu nájmu – bez predchádzajúceho písomného súhlasu nie je oprávnený tieto uskutočniť, potrebu opráv, ktoré sú v réžií prenajímateľa, je nájomca povinný písomne oznámiť prenajímateľovi bezodkladne, v opačnom prípade zodpovedá za vzniknuté škody,
6. povinnosť zabezpečovať v plnom rozsahu na svoje náklady dodržiavanie všeobecne záväzných právnych predpisov na úseku bezpečnosti a ochrany zdravia pri práci pri užívaní predmetu nájmu, najmä vyplývajúce zo zákona č. 124/2006 Z. z. v platnom znení,
7. povinnosť, bez zbytočného odkladu, písomne oznámiť prenajímateľovi zmenu údajov týkajúcich sa jeho podnikateľského oprávnenia (zmena oprávnenia, zrušenie oprávnenia, zmena miesta podnikania, zmena obchodného mena a pod.),
8. povinnosť ustanoviť prevádzkový čas (otváracie hodiny) zariadenia v predmete nájmu tak, aby boli v súlade s prevádzkovým časom (otváracími hodinami),
9. povinnosť vopred konzultovať s prenajímateľom umiestnenie informačných a reklamných tabúľ na objekte, kde sa predmet nájmu nachádza.

3. Nájomca má právo používať spoločné priestory, najmä hygienické zariadenia prenajímateľa s tým,
že je povinný udržiavať ich čistotu a poriadok, vrátane vonkajších priestorov patriacich k objektu (čistenie chodníkov, vstupný priestor do prenajímaného objektu ) a to na vlastné náklady.

4. Nájomca nie je oprávnený vykonávať žiadne úpravy týkajúce sa predmetu nájmu bez predchádzajúceho písomného súhlasu prenajímateľa. Nájomca môže požadovať úhradu nákladov spojených so zmenou predmetu nájmu len vtedy, ak mu bol udelený predchádzajúci písomný súhlas a prenajímateľ sa v tomto súhlase zaviazal uhradiť tieto náklady.

5. Nájomca nie je oprávnený prenechať predmet nájmu, a to ani jeho časť do  podnájmu alebo výpožičky tretím osobám a nesmie tento majetok ani žiadnym iným spôsobom zaťažiť, bez predchádzajúceho písomného súhlasu prenajímateľa.

6. Prenajímateľ nezodpovedá za škody na majetku vneseného do predmetu nájmu nájomcom.

7. Nájomca prehlasuje, že bol oboznámený s technickým stavom predmetu nájmu a v tomto stave ho bez výhrad preberá do užívania.

**Článok X**.

**Skončenie nájmu**

1. Nájom končí uplynutím doby nájmu, na ktorú bol dojednaný v článku IV. tejto zmluvy.
2. Nájom je možné skončiť kedykoľvek aj na základe vzájomnej písomnej dohody zmluvných strán.
3. Prenajímateľ môže písomne vypovedať túto zmluvu pred uplynutím doby nájmu len z dôvodov uvedených v § 9 ods. 2 zákona č. 116/1990 Zb. o nájme a podnájme nebytových priestorov v platnom znení.
4. Nájomca môže písomne vypovedať túto zmluvu pred uplynutím doby nájmu len z dôvodov uvedených v § 9 ods. 3 zákona č. 116/1990 Zb. o nájme a podnájme nebytových priestorov v platnom znení.
5. Výpovedná lehota je dvojmesačná okrem prípadu, ak nájomca bude užívať predmet nájmu v rozpore s dohodnutým účelom, kedy je výpovedná doba jednomesačná a začína plynúť prvým dňom mesiaca nasledujúceho po doručení výpovede druhej zmluvnej strane.
6. Prenajímateľ má právo odstúpiť od tejto zmluvy, ak nájomca poruší ktorúkoľvek povinnosť podľa tejto zmluvy, alebo keď je v omeškaní s platením nájomného alebo úhrady za služby spojené s nájmom viac ako 1 mesiac. Odstúpenie od zmluvy je účinné jeho doručením nájomcovi.

 **Článok XI.**

**Záverečné ustanovenia**

1. Zmluvné strany môžu meniť alebo doplniť obsah tejto zmluvy len formou písomných dodatkov k zmluve, s výnimkou prípadu podľa čl. VI. odsek 5 a čl. VII. odsek 4 tejto zmluvy.
2. Právne vzťahy výslovne neupravené v tejto zmluve sa riadia príslušnými ustanoveniami zákona č. 116/1990 Zb. v platnom znení, Občianskeho zákonníka a ostatnými platnými právnymi predpismi majúcimi vzťah k predmetu a účelu tejto zmluvy.
3. Podľa platných Zásad hospodárenia a nakladania s majetkom Žilinského samosprávneho kraja je na uzatvorenie tejto zmluvy potrebný predchádzajúci súhlas predsedu ŽSK.
4. Zmluva bola vyhotovená v 3 exemplároch, z ktorých obdrží po jednom vyhotovení nájomca, prenajímateľ a Žilinský samosprávny kraj.
5. Zmluva nadobúda platnosť dňom podpisu zmluvnými stranami. Zmluva nadobúda účinnosť prvým nasledujúcim dňom po jej zverejnení na webovom sídle prenajímateľa.
6. Zmluva bola uzatvorená na základe udeleného súhlasu odboru školstva a športu ŽSK v zmysle

Čl. 20 bod 1 Zásad hospodárenia a nakladania s majetkom ŽSK pod číslom 3133/2013/OšaŠ-146.

1. Zmluvné strany prehlasujú, že zmluvu uzavreli slobodne, určite a vážne, obsahu zmluvy porozumeli, súhlasia s ňou, zmluvu neuzavreli v tiesni ani za nápadne nevýhodných podmienok a na znak súhlasu ju podpisujú.
2. Neoddeliteľnou prílohou tejto zmluvy je:
- príloha č. 1 – náčrt prenajatých priestorov

- príloha č. 2 – živnostenský list

V Turzovke: 05.09.2013

**Nájomca: Prenajímateľ:**

.................................................. ...............................................

 Jarmila Tabačíková Mgr. Eva Lejtrichová

 podnikateľ riaditeľ